Na osnovu člana 21. stav 3. Zakona o raseljenim licima i povratnicima u Federacìji Bosne i Hercegovine i izbjeglicama iz Bosne i Hercegovine („Službene novine FBiH", broj: 15/05), i Programa zapošljavanja povratnika u maloj privredi broj: 03-32-3-39/20 od 12.03.2020. godine , a u cilju planiranja, kvalitetne izrade i transparentne provedbe planova pomoći održivog povratka, u 2020. i 2021. godini Federalno ministarstvo raseljenih osoba i izbjeglica objavljuje

**JAVNI POZIV**

**za učeśće u Programu**

# “Zapošljavanje povratnika u maloj privredi za 2020. i 2021. godinu“

1. - **PREDMET JAVNOG POZIVA**

Prikupljanje Prijava za odabir korisnika nepovratnih finansijskih sredstava, u skladu sa Programom “Zapošljavanje povratnika u maloj privredi za 2020. i 2021. godinu, broj: 03-32-3-39/20 od 12.03.2020. godine.

# — PRAVO NA DODJELU SREDSTAVA

1. Pravo na dodjelu sredstava imaju sljedeća pravna i fizička lica koja su osnovana kao poslovna, odnosno su osnovana sa ciljem ostvarivanja profita vršenjem registrirane djelatnosti:
	1. Privredni subjekti registrirani po važećim zakonskim propisima na teritoriji Bosne i Hercegovine: mikro, mala i srednja preduzeća, koja danom apliciranja u radnom odnosu imaju **minimalno jednog** a **maksimalno 15 zaposlenika i** koja **će zaposliti minimalno jednog a najviše pet (5) novih zaposlenika iz kategorije povratnika** na osnovu ovog Programa.
	2. **Obrtnici (fizička lica), poslovna udruženja, zadruge** i **zadružni savezi,** registrirani po važećim zakonskim propisima na teritoriji Bosne i Hercegovine, koji danom apliciranja u radnom odnosu imaju **minimalno jednog** a **maksimalno 10 zaposlenika,** i **koji će zaposliti minimalno jednog a najviśe pet (5) novih** zaposlenika **iz kategorije povratnika** na osnovu ovog Programa.
2. Pravo na dodjelu sredstava imaju poslovni subjekti iz stava (1) ove tačke **ako imaju sjedište ili** registrovanu **poslovnu jedinicu** na području:
	1. **Entiteta Republika Srpska,**

**Općina entiteta Federacija Bosna i Hercegovina**: Odžak, Orašje, Čelić, Doboj Istok, Kalesija, Kladanj, Lukavac, Sapna, Teočak, Goražde , Foča FBiH, Pale FBiH, Čapljina, Prozor-Rama, Ravno, Stolac, Bosansko Grahovo, Drvar,Glamoč, Kupres, Livno, Ključ, Bosanski Petrovac, Sanski Most, Bosanska Krupa, Bužim, Busovača,Bugojno, Fojnica, Gornji Vakuf, Donji Vakuf, Dobretići, Jajce, Kiseljak, Kreševo, Doboj Jug, Maglaj, Tešanj, Olovo, Usora, Vareš, Zavidovići i Žepče.

1. Ukoliko podnosilac prijave ne ispuni naprijed navedene uslove, prijava neće biti uzeta u dalje razmatranje

# - NAMJENA UTROŠKA SREDSTAVA

* 1. izgradnju, obnovu i rekonstrukciju poslovnih objekata, kupovinu nekretnina potrebnih za obavljanje poslovne djelatnosti, nabavku osnovnih sredstava, nabavku opreme i alata, ulaganje u obrtna sredstva do 20% od ukupnog odobrenog iznosa korisniku od strane Ministarstva;
	2. Svako korištenje odobrenih sredstva suprotno namjenama utvrđenim stavom 1. ovog člana smatra se nenamjenskim.

# - CILJEVI KOJI SE ŽELE POSTIĆI

* 1. Ekonomska održivost povratnika kroz zasnivanje radnog odnosa
	2. Pravna i fizička lica koji budu korisnici Programa, status zaposlenika iz kategorije povratnika će dokazivati sljedećim dokumentima, koje će nakon potpisivanja ugovora i zapošljavanja istih, biti u obavezi dostaviti ministarstvu:
		+ Potvrda nadležne općinske službe o statusu povratnika, ne starija od 30 dana.
		+ lzvještaj iz CIPS evidencije o stalnom mjestu prebivališta, ne stariji od 30 dana.
		+ Lista osiguranih lica za obveznika izdata od nadležne Poreske uprave.
	3. Korisnici pomoći su dužni novouposlene radnike/povratnike zadržati u stalnom radnom odnosu **minimalno 36 mjeseci** od dana zapošljavanja.

# — IZNOS SREDSTAVA ZA DODJELU

* 1. Sredstva za namjene iz tačke 3. ovog Poziva dodjeljivaće se u iznosu koji je srazmjeran broju novozaposlenih povratnika koje će korisnik zaposliti, a maksimalan iznos ne može biti veći od 100.000,00 KM
	2. Iznos sredstava po jednom novozaposlenom radniku/ povratniku zavisi od djelatnosti na koju se projekat odnosi a određivat će se prema sljedećem rasporedu:

# a) proizvodna djelatnost 20.000,00 KM, b) uslužna djelatnost od 12.500 do

#  18.500,00 KM.

1. — NAČIN PRIJAVE I **POTREBNA** DOKUMENTACIJA

Kandidat prilikom prijave na Javni poziv

1. **OBAVEZNO** dostavlja:
	1. **PRIJAVNI OBRAZAC** čitko popunjen, ovjeren i potpisan, koji je dostupan na web stranici Ministarstva [www.fmroi.gov.ba](http://www.fmroi.gov.ba/) ili se može preuzeti lično u prostorijama Ministarstva na adresi: Terezije 56. Sarajevo.
	2. **FINANSIJSKI PLAN ULAGANJA** čitko popunjen, ovjeren i potpisan, koji je dostupan na web stranici Ministarstva [www.fmroi.gov.ba](http://www.fmroi.gov.ba) ili se može preuzeti lično u prostorijama Ministarstva na adresi: Terezije 56. Sarajevo.

# DOKUMENTACIJU:

* + 1. **Rješenje** o **registraciji ili aktuelni izvod iz sudskog registra.** Original ili ovjerena kopija. Ovjera ne starija od 3 mjeseca;
		2. **Uvjerenje/potvrdu** o urednom izmirenju direktnih poreza, doprinosa za PIO/MIO i doprinosa za zdravstveno osiguranje izdato od Poreske uprave ne starije od tri mjeseca od dana podnošenja prijave;

3. **Lista osiguranih lica** za obveznika za predhodni mjesec u odnosu na prijavu na javni poziv, izdata od Poreske uprave; Original ili ovjerena fotokopija.

1. **Biznis plan, projekat/program za djelatnost, ili sažetak projekta/ programa** sa priloženim dokazima o vrijednosti investicije-ulaganja, postojećoj imovini i resursima potrebnim za djelatnost, kao što su: zemljište, objekti i druga materijalna sredstva, te posebnim obrazloženjem očekivanih rezultata u slučaju realizacije projekta i procjenom mjerljivih efekata koji idu u prilog stvaranju preduslova za zapošljavanje povratnika.
2. **Izjava o spremnosti stalnog zapošljavanja** maksimalno do 5 novih radnika/povratnika, sa navođenjem tačnog broja radnika/povratnika koje će uposliti u periodu od 6 mjeseci od dana dobivanja sredstava. U izjavi također navesti da će novouposleni radnici iz povratničke populacije biti zadržani u radnom odnosu najmanje 36 mjeseci od dana upošljavanja; Izjava mora biti ovjerena i potpisana od strane ovlaštene osobe podnosioca prijave.
3. **Kopija Ugovora** o **otvorenom transakcijskom računu** sa poslovnom bankom;
4. lzjava o **ranijem korištenju grant sredstava FMROI.** U izjavi podnosilac prijave obavezno izjavljuje da li je bio (ili nije bio) korisnik finansijskih sredstava ili drugih oblika pomoći za održivi povratak od strane Federalnog ministarstva raseljenih osoba i izbjeglica. Ukoliko je bio korisnik, obavezno u izjavi navodi koju vrstu pomoći je dobio, za koje namjene i koje ukupne vrijednosti u KM. Izjava mora biti ovjerena i potpisana od strane ovlaštene osobe podnosioca prijave. Tačnost izjave će provjeriti Ministarstvo, u slučaju da se utvrdi da je data Izjava u neskladu sa postojećom bazom podataka Ministarstva, ili je data lažna izjava, Ministarstvo zadržava pravo da apIikanta/ podnosioca prijave isključi iz dalje procedure Javnog poziva.

#  Dostavlja DOKUMENTACIJU ZA BODOVANJE:

1. **Potvrda/uvjerenje** izdata od nadležne institucije kojom se dokazuje pripadnost ranijivim kategorijama za svakog od postojećih zaposlenika koji pripada jednoj od sljedećeih definisanih kategorija: invaIidi/ RVI, demobilisani borci, članovi šehidske porodice/ porodice poginulih boraca, osobe sa posebnim potrebama, original ili ovjerena kopija;
2. **Izjava o** **spremnosti sufinansiranja projekta/ investicije,** izraženo u ukupnom iznosu u KM, u odnosu na ukupna uIaganja/ investiciju; U izjavi podnosilac prijave navodi da je spreman sufinansirati projekat u procentu do % shodno ukupnoj vrijednosti projekta za koji je aplicirao. lzjava mora biti ovjerena i potpisana od strane ovlaštene osobe podnosioca prijave.
3. **Izjava** o obezbjedenju dodatnih sredstava za buduću investiciju iz drugih izvora u odnosu na ukupnu investiciju, ne uključujući vlastita sredstva niti sredstva planirana od FMROI. lzjava mora biti ovjerena i potpisana od strane ovlaštene osobe podnosioca prijave.

Uz izjavu podnosilac prijave na javni poziv obavezno prilaže relevantan dokaz: **Potvdu** o učešću u projektu sa tačnim iznosom finansiranja, **potpisan Ugovor**, potpisano **pismo namjere** i sl. Navedeni dokumenti moraju biti originali ili ovjerene kopije.

1. **Izjava** podnosioca na javni poziv o trenutnom broju zaposlenika iz kategorije povratnika, ovjerena i potpisana od strane ovlaštene osobe podnosioca prijave na javni poziv.

Uz izjavu podnosilac prijave obavezno prilaže **Uvjerenje** o **pripadnosti povratničkoj** populaciji za stalno uposlene radnike ukoliko ih imaju na evidenciji uposlenih izdato od nadleżne službe i **Izvještaj iz CIPS evidencije** o stalnom mjestu prebivališta. Uvjerenje i Izvještaj CIPS trebaju biti izdati od nadležnih organa i ne smiju biti stariji od 30 dana od dana prijave na javni poziv.

1. **Preporuka** lokalne zajednice za projekat kojim aplicira, izdata od općine za koju se aplicira. Original ili ovjerena kopija.
2. **Izjava – opis dosadašnjih aktivnosti u procesu povratka** podnosioca prijave, s posebnim osvrtom na doprinos koji je postignut u segmentu zapošljavanja povratnika (dostaviti dokaz za opisane aktivnosti), ovjerena i potpisana od strane ovlaštene osobe podnosioca prijave na javni poziv.

**Pored navedene dokumentacije za bodovanje, bodovat će se i obavezni dokumenti pod rednim brojevima: 1, 3, 4, 5, i 7.**

Podnosilac prijave obavezno popunjava sve rubrike Prijavnog obrasca i obrasca – Finansijski plan ulaganja, zaokružuje ponuđene opcije upita i odgovara za vjerodostojnost svih unesenih navedenih podataka.

Nepotpune, neuredne i neblagovremene prijave neće biti predmet daljeg razmatranja.

Ukoliko je podnosilac zahtjeva – aplikant bio korisnik sredstava Ministarstva u predhodnom periodu a nije dostavio narativni i finansijski izvještaj o namjenskom utrošku sredstava, odnosno nije ispunio sve ugovorom preuzete obaveze, zadržava se pravo takve zahtjeve isključiti iz daljeg učešća u Programu.

# VII - NAČIN IZBORA KORISNIKA

1. Postupak razmatranja prijava vrši Komisija koju imenuje Ministar, u skladu sa ovim javnim pozivom i Programom “Zapošljavanje povratnika u maloj privredi za 2020. i 2021. godinu” broj: 03- 32-3-39/20 od 12.03.2020. godine
2. Rang liste potencijalnih korisnika pomoći i lista podnosioca prijava koji ne ispunjavaju opće kriterije će biti sastavni dio Odluke o utvrđivanju rang liste potencijalnih korisnika pomoći, koja će se po donošenju, objaviti na oglasnoj ploči Federalnog ministarstva raseljenih osoba i izbjeglica, Terezije 56, Sarajevo, web stranici Ministarstva www.fmroi.gov.ba i u dnevnom listu u kojem je objavljen Javni poziv — Obavještenje o objavi Odluke.

# VIII — GARANCIJA NAMJENSKOG UTROŠKA SREDSTAVA

* 1. Korisnici će biti dužni garantovati namjenski utrošak sredstava u 100% iznosu, na period minimalno 36 mjeseci od dana potpisivanja ugovora, na način da prvih 18 mjeseci garantuju bezuslovnom bankarskom garancijom, a drugih 18 mjeseci garantuje sa dvije bjanko potpisane i ovjerene mjenice sa klauzulom “bez protesta” te sa jednim platnim nalogom korisnika sa ovlaštenjima za popunu istog i mjeničnom izjavom u 100% iznosu koji sufinansira Ministarstvo za period od dana isteka garancije do ispunjenja svih Ugovorom preuzetih obaveza.
	2. U slučaju da korisnici u ostavljenom roku ne uspiju obezbjediti garanciju banke i zahtijevanu mjenicu, potpisani ugovori o dodjeli sredstava postaju ništavni.

# IX- NAČIN PODNOŠENJA PRIJAVE NA JAVNI POZIV

Aplikanti svoje prijave na javni poziv mogu dostaviti na jedan od sljedeća dva načina:

1. **Dostavljanjem prijave na Javni Poziv sa svom pripadajućom dokumentacijom propisanom ovim javim pozivom,** **preporučeno poštom ili lično**, u zapečaćenoj koverti, na adresu: Federalno ministarstvo raseljenih osoba i izbjeglica, Ul. Hamdije Čemerlića 2, 71000 Sarajevo, sa naznakom: ***Prijava na Javni poziv za učeśće u Programu “zapošljavanja povratnika u maloj privredi za 2020 i 2021 godinu” (***Na poleđini koverte navesti tačan naziv podnosioca i adresu.)

**2. Dostavljanjem u elektronskoj formi popunjenih obrazaca: Prijavni obrazac i Finansijaki plan ulaganja na e-mail Ministarstva: odrzivi@fmroi.gov.ba.**

Prijavni obrazci se mogu preuzeti na web stranici Ministarstva: [www.fmroi.gov.ba/](http://www.fmroi.gov.ba/)

*Ovaj način prijave na javni poziv predstavlja prvu fazu učešća u programu odnosno evidenciju prijava. U drugoj fazi realizacije programa, aplikanti čiji projekti budu odabrani za realizaciju, dostavit će preostalu dokumentaciju u skladu sa kriterijima Javnog poziva kako bi se ispunili kriteriji i stvorile pretpostavke za realizaciju projekata.*

Javni poziv ostaje otvoren 30 dana od dana **objavljivanja** u **dnevnim novinama**

Dodatne informacije mogu se dobiti na broj telefona: 033/218-266

*Prijave potencijaInih korisnika sa područja Federacije BiH i Republike Srpske koji se nalaze na utvrđenim rang listama potencijalnih korisnika pomoći proisteklih iz svih prethodnih Javnih poziva iz programa održivog povratka “Zapošljavanje povratnika u maloj privredi” se neće nastaviti rješavati nakon objavljivanja konačnih rang listi po ovom Javnom pozivu, odnosno sve navedene prjave će se smatrati nevažečim.*

MINISTAR

 dr.sci. Edin Ramić

Broj: 03-32-3-39-1/20 od12.03.2020. godine

i broj: 03-32-3-39-3/20 od 19.03.2020. godine